Sacrosancte Ecclesie sancti Stephani in castro Divion, ubi sacre reliquie requiescunt et Raterius prepositus preest, ibi veniens, ego Arico presbiter cumdonavi ad sanctum Stephanum et ad mensam fratrum petiolam de vinea, que est in pago Oscarensi in fine Ronigorum, in villa Siliciaco vel Savilla. Que vinea habet terminationes: de uno latus terra sancti Michaelis, ex alio latus vinea sancti Benigni et de uno frunte Barneodus tenet, ex alio vero frunte terra santi Stephani; infra istas terminationes totam ad integrum. Similiter dono iornales IIII de terra arabili, pro remedio anime mee et parentum meorum. Primus iornalus de uno latus Odolbertus tenet, et de alio latus Ylarius, et de uno frunte incretum, ex alio frunte gutta decurrit. Secundus iornalus habet terminationes: de uno latus Gosmarus tenet et de alio latus de ipsa hereditate, de uno fronte strada publica pergit, et de alio fronte conturnus. In alio loco iornalum unum et dimidium, de uno latus de ipsa hereditate, ex alio latus Adalardus tenet, tenet de uno frunte terra fiscalis, ex alio frunte conturnus. In alium locum iornalem dimidium, ipse habet terminationes: de uno latus Barneodus tenet, ex alio terra sancti Benigni, de uno frunte terra sancti Petri, ex alio terra fiscalis: infra istas terminationes totum ad integrum tibi dono trado atque transfundo, pro remedio anime mee et parentum meorum. Si quelibet obposita persona contra hanc donationem venire aut ullam calumpniam agere vel regenerare presumpserit non valeat evindicare quod repetit, sed insuper inferat tibi tuisque heredibus iu duplum, tantum quantum ipsa donatio emeliorata valuerit et una cum socio fisco, veri auri denarios XII componet. Et hec donatio omni tempore firma et stabilis permaneat, stipulatione subnixa. Actum Siliciaco villa publice. Signum Arico presbiter qui hanc donationem fieri et firmare rogavit. Signum Tetardo et uxor sua Duina qui consenserunt. Signum Eldemodo. Signum Barneodo et uxor sua Siborga et filio suo Barnardo. Signum Folberdo. Signum Grosmaro. Signum Floono. Ego in Dei nomine Etardus clericus scripsi et subscripsi. Data die Veneris III. kalendas Novembris, in anno V regnante Karolo rege.